KISKŐRÖS VÁROS ÖNKORMÁNYZAT 
KÉPVISELŐ-TESTÜLETE 
6/2021. (V. 31.) önkormányzati rendelete
Kiskőrös Város 2021. évi költségvetéséről szóló 
3/2021. (II.22.) önkormányzati rendelet módosításáról

Kiskőrös Város Polgármestere az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban meghatározott feladatkörében, katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt hatáskörében eljárva, tekintettel a veszélyhelyzet kihirdetéséről és veszélyhelyzeti intézkedések hatálybalépéséről szóló 27/2021. (I. 29.) számú kormányrendeletben foglaltakra a következőket rendeli el:

1. §

A Kiskőrös Város 2021. évi költségvetéséről szóló 3/2021. (II.22.) önkormányzati rendelet (a továbbiakban: Kr.) 3. §-a helyébe a következő rendelkezés lép:
„3. §
(1) A Képviselő-testület Kiskőrös Város 2021. évi költségvetésének
a) költségvetési kiadások főösszegét: 5.797.107.589 forintban
b) finanszírozási kiadásait: 1.130.286.191 forintban
c) költségvetési bevételi főösszegét: 3.619.144.731 forintban
d) finanszírozási bevételeit: 3.308.249.049 forintban
állapítja meg.
(2) A költségvetési bevételek és a költségvetési kiadások különbözete a költségvetési hiány, amelynek fedezetei a finanszírozási bevételek (előző évi maradvány igénybevétele - belső finanszírozás; hitel felvétel, betétek megszüntetése, belföldi értékpapírok bevételei - külső finanszírozás).
(3) A költségvetés összevont mérlegét, működési és felhalmozási célú bevételi és kiadási előirányzatok szerinti bontásban elkülönítetten, – a finanszírozási műveleteket is figyelembe véve – együttesen egyensúlyban jelen rendelet 2. melléklete tartalmazza. A várható bevételi és kiadási előirányzatainak teljesüléséről az összevont előirányzat felhasználási tervet jelen rendelet 1. melléklete tartalmazza.”

2. §

A Kr. 6. § (2) bekezdése helyébe a következő rendelkezés lép:
„(2) A céltartalékok összege 44.904.804 forint jelen rendelet 7. mellékletében meghatározott célonkénti bontásban.”

3. §

(1) A Kr. 1. melléklete az 1. melléklet szerint módosul.
(2) A Kr. 2. melléklete a 2. melléklet szerint módosul.
(3) A Kr. 3. melléklete a 3. melléklet szerint módosul.
(4) A Kr. 4. melléklete a 4. melléklet szerint módosul.
(5) A Kr. 5. melléklete az 5. melléklet szerint módosul.
(6) A Kr. 6. melléklete a 6. melléklet szerint módosul.
(7) A Kr. 7. melléklete a 7. melléklet szerint módosul.
(8) A Kr. 8. melléklete a 8. melléklet szerint módosul.
(9) A Kr. 9. melléklete a 9. melléklet szerint módosul.

4. §

Hatályát veszti a Kr. 
a) 1. mellékletében foglalt táblázat,
b) 2. mellékletében foglalt táblázat,
c) 3. mellékletében foglalt táblázat,
d) 4. mellékletében foglalt táblázat,
e) 5. mellékletében foglalt táblázat,
f) 6. mellékletében foglalt táblázat,
g) 7. mellékletében foglalt táblázat,
h) 8. mellékletében foglalt táblázat,
i) 9. mellékletében foglalt táblázat.

5. §

Ez a rendelet a kihirdetését követő napon lép hatályba.





                   Domonyi László   				               		dr. Turán Csaba  
                    polgármester		                       			                     jegyző
 




ZÁRADÉK: 	Ez a rendelet az SzMSz 36. § (2) bekezdése alapján 2021. május 31. napján lett kihirdetve.



Kiskőrös, 2021. május 31.    
  

													                     dr. Turán Csaba  
                                                                                                                                  jegyző

